Prikaz grupnog seksa (litografija Peter Fendi, 1835).
**Grupni seks** je seksualni čin u kojem učestvuje više od dva učesnika u isto vreme. Grupni seks je izraz koji se najčešće koristi da bi se opisao seksualni odnos između više ljudskih jedinki. Međutim, grupni seks postoji i među različitim životinjskih vrstama kao što su mufloni i bonoboi.

Bilo koji seksualni odnos između dvoje ljudi može biti deo grupnog seksa, ali to mogu biti i određene seksualne aktivnosti koje zbog svoje prirode podrazumevaju učešće više od dve osobe. Grupni seks u kojem u jednu osobu penetrira više drugih osoba, na engleskom govornom području često se naziva geng-beng (gang bang) ili na srpskom „grupnjak". Razlika između orgija i trojke, četvorke, petice itd. je u tome što kod trojke postoji samo jedan seksualni čin između troje ljudi koji može biti deo nekog većeg seksualnog dešavanja, ali se ne može raščlaniti na manje celine. Ukoliko u okviru trojke postoje dve ili više različitih seksualnih aktivnosti, onda ona prerasta u orgije. Grupni seks može podrazumevati seksualnu aktivnost između ljudi različitih seksualnih orijentacija i polova.

Grupni seks u savremenoj kulturi
--------------------------------

Prikaz grupnog seksa iz Kama Sutre.
Iako je grupni seks u prošlosti upražnjavam u različitim kulturama širom sveta, tek 1960 zagovornici grupnog seksa izneli su pred zapadnu javnosti ideju rekreativnog upražnjavanja grupnog seksa (naspram njegove nekadašnje čisto ritualne prirode). Grupe kao što su Liga za seksualne slobode i Sak kolektiv uvele su veliki broj svojih članova u svet masovnog grupnog seksa. Nakon perioda eksperimentisanja tokom 60-tih godina grupni seks postao je deo mejnstrima i njegovi različiti oblici postali su jako popularni u SAD i Evropi tokom 70-tih godina 20 veka.

Vrste grupnog seksa
-------------------

U grupnom seksu mogu učestovati tri ili više osoba bilo kog pola i seksualnog opredeljenja. Sami događaji mogu biti definisani seksualnim aktivnostima koje se na njima odvijaju. Npr. seksualni odnos između više strejt jedinki podrazumevao bi isključivo heteroseksualne odnose. Neki događaji koji podrazumevaju grupni seks namenjeni su određenim grupama koje imaju posebne seksualne sklonosti ili opredeljenja. Neki seksualni klubovi npr. zahtevaju da njihovi posetioci dolaze u paru i ne dozvoljavaju fizički kontakt između ljudi iz različitih parova. Grupni seks može obuhvatiti i određene posebne specifičke aktivnosti; npr. sado-mazo dok se tzv. „vanila" grupe ograničavaju isključivo na klasične oblike seksualnog čina.

U mnogim kulturama, javni seksualni odnos predstavlja tabu i zabranjen je zakonom; mnoge društvene grupe se takođe zgražavaju nad seksom koji nije monogaman. Zbog toga se grupni seks često odvija na privatnim skrivenim lokacijama kao što su vile, hotelske sobe, nenaseljena područja ili privatni klubovi. Seks klubovi često dozvoljavaju pristup samo svojim članovima, dok manje formalne lokacije kao što su veliki parkinzi, šumovita područja i sl. ne obezbeđuju potreban nivo privatnosti. Ponekad se grupni seks upražnjava i u noćnim klubovima, javnim kupatilima, centrima za masažu ili barovima iako su ovakva mesta (naročito ukoliko ih često posećuju seksualne manjine kao što su homoseksualci i lezbijke, a nalaze se u zemlji koja je netolerantna prema homoseksualnosti) često na udaru zakona. Grupni seks takođe može biti deo neke druge društvene aktivnosti kao što su žurke, koncerti ili druga veća javna okupljanja. 
Neprijatnost koja nastupa nakon seksualnog odnosa između prijatelja, partnera ili stranaca unutar grupe čest je problem koji se javlja kod grupnog seksa naročito kada do njega dođe u spontanim situacijama i to najčešće nakon konzumacije alkohola unutar jedne bliske društvene grupe. Još jedan značajan problem kada je u pitanju grupni seks, a koji je najčešći u heteroseksualnoj zajednici je manjak osoba koje su spremne da u njemu učestvuju zbog društvene osude i tendencije da se ovakve osobe označe kao promiskuitetne. Zbog ili uprkos društvene osude koja prati grupni seks, učestovanje u grupnom seksu predstavlja čestu seksualnu fantaziju iako redovno učestvovanje u grupnim seksualnim seansama predstavlja retkost u mnogim društvima.

Istraživanja
------------

Fantazije o grupnom seksu su relativno česte među ženama i muškarcima. Obimna istraživanja pokazala su da između 54%-88% ljudi mašta o tome da posmatra druge ljude kako vode ljubav, 40%-42% mašta o tome da ih drugi posmatraju dok vode ljubav, a između 39%-72% mašta o vezivanju tokom seksualnog čina. Upražnjavanje grupnog seksa je takođe bilo obuhvaćeno određenim istraživanjima. Tako je Janus izveštaj ustanovio da je 14% muškaraca i 8% žena učestvovalo u grupnom seksu. Kinsijev izveštaj je obuhvatio više oblika seksualnog ponašanja ali njihov veb sajt ne spominje trojku ili grupni seks u konačnim rezultatima svog istraživanja.

Sigurnost
---------

Sa pojavom AIDS-a grupni seks uvršten je u visoko rizične seksualne aktivnosti zbog čega je značajno opao broj učesnika u masovnim seansama grupnog seksa među nepoznatim ljudima pa se težište ove seksualne aktivnosti prenelo na manje, intimnije grupe, obično sačinjene od ljubavnih partnera i bliskih prijatelja. Kao odgovor na opasnost od prenošenja polnih bolesti, pojedine grupe su počele da organizuju seanse sigurnog grupnog seksa kako bi njegovim ljubiteljima ponudili užitak bez rizika. Ovakvi događaji obično podrazumevaju da se tokom ređih seksualnih odnosa obavezno koriste kondomi, a da se težište seksualne aktivnosti prenosi na grupnu masturbaciju, oralni seks uz obaveznu zaštitu, upotrebu seksualnih pomagala ili druge manje rizične aktivnosti. Većina klubova u kojima se održavaju seanse grupnog seksa obezbeđuje učesnicima kondome, rukavice od lateksa, lubrikante i druge rekvizite nephodne za upražnjavanje sigurnog seksa.

Pristanak takođe može biti sporno pitanje za učesnike u seansama grupnog seksa, zato što pojedini učesnici možda nisu spremni da učestvuju u svim seksualnim aktivnostima (npr. možda bi želeli da učestvuju samo u seksualnim igrama bez penetracije) zbog čega često nije moguće jasno ustanoviti granicu do koje se sme ići tokom seanse. Kako bi se otklonili ovakvi nesporazumi organizatori seansi grupnog seksa predviđaju određena ograničenja ili uvode određene običaje kako bi se osigurala saglasnost svih učesnika; npr. neke grupe koriste specifične neverbalne signale (ukrštanje pogleda, pokrete rukom) kako bi se izrazila saglasnost ili njen izostanak. U skladu sa tim konzumiranje alkohola ili upotreba droge mogu biti rizični faktori koji mogu dovesti do neželjenog seksualnog kontakta tokom seanse grupnog seksa. Dok se izraz orgija obično koristi da bi se imenova voljni grupni seks (kao i drugi izrazi npr. „grupnjak", „vozić" ili „redaljka") on se može upotrebiti i da bi označio seksualni napad počinjen od strane više učesnika.

Korišćena literatura
--------------------

* Partridge, Burgo (1960). *A History of Orgies*.
* Talese, Gay (1980). *Thy Neighbor's Wife*.

***Grupni seks*** na Wikimedijinoj ostavi